
U svrhu povećanja sigurnosti učenika OŠ Grohote u prometu, školskom autobusu i školskom dvorištu, prilikom dolaska u školu i odlaska iz škole donosi se
ODLUKA 

o protokolu prilikom dolaska i odlaska učenika u prostore Osnovne škole Grohote
I.
Dolazak učenika u školu:

1. Dežurni učitelj koji živi na otoku Šolti obvezan je, na dan svoga dežurstva, biti u školskom dvorištu najkasnije 15 minuta prije dolaska školskog autobusa te skrbiti o sigurnosti učenika do dolaska drugog dežurnog učitelja putnika.

2. Administrativno-tehničko osoblje dužno je pomagati dežurnom učitelju prema iskazanim potrebama.

3. Domar/operativni djelatnik otvara kapiju da autobus može neometano ući u školsko dvorište i iskrcati učenike putnike. Nakon što oba autobusa sigurno iskrcaju učenike putnike i napuste školsko dvorište, domar zatvara školsku kapiju.

4. Prilikom dolaska autobusa dežurni učitelj zaustavlja igru učenika, ukoliko se igraju u školskom dvorištu, te skrbi o njihovoj sigurnosti.

5. Prilikom dolaska autobusa dežurni učitelj ima obvezu biti kod ulaza u dvorište/školu i dočekati autobuse s djecom te voditi računa o njihovoj sigurnosti i uljudnom izlasku iz autobusa te provjeriti jesu li učenici bili vezani.

6. Dežurni učitelji zajedno skrbe o sigurnosti i ponašanju učenika do početka nastave te vode računa o pristojnom ulasku u školsku zgradu.

7. U hladnim danima dežurni učitelji i administrativno-tehničko osoblje trebaju voditi računa da učenici provode vrijeme u atriju ili drugoj toploj prostoriji unutar školske zgrade.

8. Kod dolaska autobusa iz smjera Maslinice, ukoliko autobus ne ulazi u školsko dvorište, dežurni učitelj ima obvezu prijeći na stranu ceste na kojoj se djeca iskrcavaju, zaustaviti promet i voditi računa o sigurnosti učenika prilikom prelaska ceste, a u tome mu pomaže dežurni djelatnik tehničkog osoblja.

II.
Odlazak učenika putnika iz škole u 11:40 (petak) i 13:15 sati (svaki dan):
1. Učitelj u programu preventivni i izvannastavnih aktivnosti za učenike putnike treba prekinuti igru učenika i  pripremiti učenike nižih razreda za odlazak kući, 5 minuta prije završetka 6. sata (petkom 4. sata uz pomoć učitelja koje su učenici imali tijekom 4. sata). Treba se voditi računa o sigurnosti učenika u školskom dvorištu.
2. Učitelji nakon 4. sata (petkom) ili 6. sata trebaju pripremiti učenike putnike za odlazak kući i otpratiti ih do dežurnog učitelja.

3. Dežurni učitelj ima obvezu ispratiti djecu do autobusa vodeći računa o njihovoj sigurnosti u školskom dvorištu i prilikom ulaska u autobuse.

4. Pri dolasku autobusa, domar/operativni djelatnik otvara kapiju da autobusi mogu neometano ući u školsko dvorište.
5. Učitelj u programu preventivni i izvannastavnih aktivnosti za učenike putnike otprema učenike nižih razreda u autobuse. Obvezan je voditi računa da svi uđu u autobuse i vežu pojaseve neposredno prije završetka 6. školskog sata.

6. Nakon završetka 6. školskog sata, u 13:10 sati, dežurni učitelji su obvezni otpremiti učenike putnike viših razreda i voditi računa da svi uđu u autobus i vežu sigurnosne pojaseve do polaska autobusa u 13:15 sati.

7. Dežurni učitelj treba provjeriti jesu li u autobusu sva djeca koja odlaze iz škole u pojedinoj autobusnoj liniji. 

8. Nakon odlaska autobusa, u 13:15 sati, domar/operativni djelatnik ili dežurni djelatnik zatvara kapiju.

III.
Odlazak učenika putnika iz škole u 14:45 sati:

1. Dežurni djelatnik administrativno-tehničkog osoblja otvara kapiju neposredno prije dolaska autobusa.

2. Dežurni učitelj i svi učitelji koji su prisutni nakon 8. školskog sata otpremaju svoje učenike putnike u autobuse i vode računa o njihovoj sigurnosti, vezanju pojaseva te pravodobnom ulasku svih učenika u autobuse. Ukoliko je prisutan samo jedan učitelj, a veliki je broj djece, u tome mu pomaže dežurni djelatnik tehničkog osoblja.
3. Dežurni djelatnik administrativno-tehničkog osoblja zatvara kapiju nakon odlaska autobusa iz školskog dvorišta.
IV.

Kontrola provođenja protokola obavljat će se periodično, najmanje dva puta mjesečno. Osoba zadužena za kontrolu provođenja ovog protokola, uz ravnateljicu i stručnu službu škole, je koordinatorica za sigurnost djece i učenika u prometu i voditeljica projekta Prometna kultura Josipa Milun Grbavac (a do njenog povratka na rad, učiteljica Hajdi Čaljkušić koja ju zamjenjuje). Koordinatorica za sigurnost djece i učenika u prometu će voditi evidenciju o provedenim aktivnostima, kršenju protokola, poduzetim mjerama i poteškoćama koje se pojavljuju.

V.

Ova odluka stupa na snagu odmah.

Svako izbjegavanje i neizvršavanje dužnosti smatrat će se kršenjem radne obveze.

